Olešná (okres Čadca)

Olešná je obec na Slovensku v okrese Čadca. Poloha Obec sa nachádza v západnej časti okresu Čadca, v údolí Olešnianky, pri toku rieky Kysuca. V súčasnosti je stavebne prepojená so susednou Podvysokou i Staškovom. Leží na rozhraní Turzovskej vrchoviny a Javorníkov. Katastrálne územie sa skladá z dvoch samostatných častí: Olešná a Olešná – Burkov vrch (do roku 2003 Olešná I a Olešná II). Doprava Obcou prechádza cesta III. triedy, ktorá sa v Staškove pripája na cestu II/487 do Čadce. Okrajom obce vedie železničná trať Čadca – Makov. Referencie Iné projekty Commons ponúka multimediálne súbory na tému Olešná (okres Čadca) Externé odkazy Oficiálny web